དེའི་ཕྱིར་རྒྱ་ཆེ་བའི་བོད་ཀྱི་ཤེས་ཡོན་པས་མགོ་ཁྲིད་ནས་སྐབས་འཕྲལ་གྱི་མཇུག་འབྲས་ལ་མི་བལྟ་བར།བོད་རང་སྐྱོང་ས་ཁུལ་གྱི་དངུལ་ཁང་དང་ལས་ཁང་གང་རུང་དུ་སོང་སྟེ་འགེང་ཤོག་བོད་ཡིག་གི་སྟེང་ནས་བྲིས་ཏེ་ཁྲིམས་ལུགས་ཀྱི་ཐོབ་ཐང་མངོན་པར་བྱེད་པའི་གོམ་པ་དང་པོ་དེ་སྤོ་དགོས།ད་ལྟ་ཡིན་ན་༢༠༡༢་ལོ་དང་མི་འདྲ་ས་ཞིག་ཡོད་པ་ནི།༢༠༡༥་ལོར་རྒྱལ་ཁབ་ཀྱིས་སྲིད་འཛིན་གཏུག་བཤེར་གྱི་ཁྲིམས་ལ་བཟོ་བཅོས་བྱས་ཏེ།གང་ཟག་གི་སྐད་ཡིག་སོགས་ཀྱི་ཐོབ་ཐང་ལ་སྲིད་གཞུང་དང་གཞུང་འབྲེལ་གྱི་ལས་ཁུངས་ཀྱིས་ཐད་ཀར་གནོད་པ་བྱས་པ་ཡིན་ན།ཁྲིམས་ཁང་ནས་གཏུག་བཤེར་བྱེད་སླ་བ་བཟོས་ཡོད་པས།གཏུག་བཤེར་འདི་རིགས་བརྒྱུད་ནས་རང་ཉིད་ཀྱི་སྐད་ཡིག་གི་ཐོབ་ཐང་སྲུང་སྐྱོབ་བྱས་ཏེ།སྐད་ཡིག་རང་སྐྱོང་གི་བདག་དབང་དང་བཙན་ས་དེ་ཟིན་པར་བྱ་དགོས།